Ehdotus NEUVOSTON ASETUS, Euroopan unionin ja Seychellien tasavallan väliseen kalastuskumppanuussopimukseen kuuluvan pöytäkirjan mukaisten kalastusmahdollisuuksien jakamisesta /* KOM/2010/0688 lopull. - NLE 2010/0333 */





[pic] | EUROOPAN KOMISSIO | Bryssel 25.11.2010 KOM(2010) 688 lopullinen 2010/0333 (NLE) Ehdotus NEUVOSTON ASETUS, Euroopan unionin ja Seychellien tasavallan väliseen kalastuskumppanuussopimukseen kuuluvan pöytäkirjan mukaisten kalastusmahdollisuuksien jakamisesta PERUSTELUT Komissio neuvotteli asiaa koskevan neuvoston valtuutuksen[1] perusteella Euroopan unionin puolesta Seychellien tasavallan kanssa Euroopan unionin ja Seychellien tasavallan väliseen kalastuskumppanuussopimukseen kuuluvan pöytäkirjan uusimisesta. Neuvottelujen jälkeen parafoitiin uusi pöytäkirja 3. kesäkuuta 2010, ja sitä muutettiin 29. lokakuuta 2010 käydyllä kirjeenvaihdolla. Pöytäkirja kattaa kolmen vuoden jakson, joka alkaa pöytäkirjan allekirjoittamisesta ja väliaikaisesta soveltamisesta annetun asiaa koskevan neuvoston päätöksen antamisesta ja voimassa olevan pöytäkirjan voimassaolon päättymisen jälkeen 17. tammikuuta 2011. Tämän pöytäkirjan mukaista kalastusmahdollisuuksien jakamista jäsenvaltioiden kesken koskeva menettely aloitetaan Euroopan parlamentin suostumuksella samaan aikaan kuin uuden pöytäkirjan tekemisestä annettua neuvoston päätöstä sekä mainitun pöytäkirjan allekirjoittamisesta ja väliaikaisesta soveltamisesta annettua neuvoston päätöstä koskevat menettelyt. Uuden pöytäkirjan nojalla EU:n kalastajat, joilla on kalastusmahdollisuuksia Seychellien kalastusalueella, saavat kalastaa 48 kuorenuotta-aluksella ja 12 pitkäsiima-aluksella. Perussopimuksen mukaisesti olisi määriteltävä jäsenvaltioiden kalastusmahdollisuuksien jakomenetelmä. Komissio ehdottaa tämän perusteella, että neuvosto hyväksyisi tämän asetuksen. 2010/0333 (NLE) Ehdotus NEUVOSTON ASETUS, Euroopan unionin ja Seychellien tasavallan väliseen kalastuskumppanuussopimukseen kuuluvan pöytäkirjan mukaisten kalastusmahdollisuuksien jakamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon komission ehdotuksen[2], sekä katsoo seuraavaa: 1. Euroopan unionin ja Seychellien tasavallan väliseen kalastuskumppanuussopimukseen kuuluva uusi pöytäkirja parafoitiin 3 päivänä kesäkuuta 2010. Kyseinen pöytäkirja antaa EU:n aluksille kalastusmahdollisuuksia Seychellien suvereniteettiin tai lainkäyttövaltaan kalastuksen osalta kuuluvilla vesillä. 2. Neuvosto on antanut … päätöksen XXX/2010/EU[3] uuden pöytäkirjan allekirjoittamisesta ja väliaikaisesta soveltamisesta. 3. On tarpeen määritellä jäsenvaltioiden kalastusmahdollisuuksien jakoperusteet pöytäkirjan voimassaoloajaksi. 4. Yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille, asetusten (ETY) 2847/93 ja (EY) 1627/94 muuttamisesta sekä asetuksen (EY) 3317/94 kumoamisesta 29 päivänä syyskuuta 2008 annetun asetuksen (EY) N:o 1006/2008 10 artiklan 1 kohdan mukaisesti komissio ilmoittaa asianomaisille jäsenvaltioille, jos käy ilmi, että unionille kalastuskumppanuussopimuksen mukaisesti myönnettyjä kalastusmahdollisuuksia ei käytetä täysimääräisesti. Jos jäsenvaltio ei vastaa neuvoston vahvistaman määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisellä ajanjaksolla. On tarpeen vahvistaa kyseinen määräaika. 5. Tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä , ja sitä olisi sovellettava 18 päivästä tammikuuta 2011, ON HYVÄKSYNYT TÄMÄN ASETUKSEN: 1 artikla 6. Euroopan unionin ja Seychellien tasavallan välisen kalastuskumppanuussopimuksen pöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti: a) Kurenuottaa käyttävät tonnikala-alukset Espanja | 22 alusta | Ranska | 23 alusta | Italia | 3 alusta | b) Pintasiima-alukset Espanja | 2 alusta | Ranska | 5 alusta | Portugali | 5 alusta | 7. Asiassa sovelletaan yhteisön kalastusaluksille myönnettävistä luvista kalastustoiminnan harjoittamiseksi yhteisön vesien ulkopuolella ja kolmansien maiden alusten pääsystä yhteisön vesille 29 päivänä syyskuuta 2008 annettua neuvoston asetusta (EY) N:o 1006/2008[4], sanotun kuitenkaan rajoittamatta kalastuskumppanuussopimuksen ja pöytäkirjan määräysten soveltamista. 8. Jos 1 kohdassa tarkoitetut jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia kokonaan, komissio ottaa neuvoston asetuksen (EY) N:o 1006/2008 10 artiklan nojalla huomioon jonkin toisen jäsenvaltion kalastuslupahakemukset. Mainitun asetuksen 10 artiklan 1 kohdan soveltamiseksi vahvistetaan 10 työpäivän määräaika. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Sitä sovelletaan 18 päivästä tammikuuta 2011. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […]. Neuvoston puolesta Puheenjohtaja […] [1] Neuvoston päätös 9755/2010/EU, 31.5.2010. [2] EUVL C, … , s. . [3] EUVL L … [4] EUVL L 286, 29.10.2008, s. 33.